cyanic-selkie/wikianc huggingface dataset:
देशों के दूरभाष कूट की सूची
History
CCITT, the predecessor of the ITU Telecommunication Standardization Sector (ITU-T), developed the first formal list of telephone country codes. This list was included in the 1964 CCITT Blue Book, among other international telecommunication recommendations, which would eventually become ITU-T recommendation E.164.
An earlier system of country codes for European use was mentioned in the 1960 CCITT Red Book. Some of these country codes were retained in the CCITT country code assignments and remain in effect (e.g. France +33, United Kingdom +44).
टिमरलगा, सांरगढ मण्डल
टिमरलगा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
हाथीगढ़
हाथीगढ़ (Hathigadh) भारत के गुजरात राज्य के अमरेली ज़िले की लीलीया तालुका में स्थित एक गाँव है।
दो मतवाले (1991 फ़िल्म)
दो मतवाले 1991 में बनी हिन्दी भाषा की चलचित्र है।
स्पुतनिक-१
स्पुतनिक १ (Sputnik 1 (/ˈspʌtnɪk/; रूसी: Спутник-1 [ˈsputnʲɪk] "Satellite-1", or ПС-1 ["PS-1", i.e., Russian: Простейший Спутник-1 "Elementary Satellite 1"]) रूस द्वारा निर्मित धरती का पहला कृत्रिम उपग्रह था। इसको १९५७ में प्रक्षेपित किया गया था।
ईयू (गायिका)
ईयू(कोरियाई: 아이유) का वास्तविक नाम ली जी-यून (कोरियाई: 이지은; जन्म 16 मई, 1993) ) है। वे दक्षिण कोरियाई गायिका, गीतकार, संगीतकार और अभिनेत्री हैं।
आरंभिक जीवन
उन्होंने 2007 में एक प्रशिक्षु के रूप में लोएन एंटरटेनमेंट (अब ककओ एंटरटेनमेंट) के साथ शुरुआत की। उन्होंने गायिकी की शुरुआत पंद्रह साल की उम्र में अपने पहले विस्तृत नाटक (ईपी) लॉस्ट एंड फाउंड (2008) से की थी। 2010 में उनका एकल एल्बम "गुड डे" (कोरियाई: 좋은 날) रिलीज़ हुआ। गुड डे दक्षिण कोरिया के गाओं डिजिटल चार्ट के शीर्ष पर लगातार पाँच सप्ताह तक रहा। वर्ष 2019 में इसे बिलबोर्ड की "2010 के 100 महानतम के-पॉप गाने" की सूची में नंबर एक स्थान दिया गया। उसके बाद ग्रोइंग अप और ईयू...इएम एल्बम आया जिससे उन्हें काफ़ी सफलता मिली।
व्यावसायिक सफलता
इयू ने 2011 में आए अपने एल्बम-रियल+ और लास्ट फैंटेसी की सफलता के साथ खुद को अपने मूल देश के संगीत चार्ट पर स्वयं को शीर्ष पर स्थापित कर लिया। उनकी छवि कोरिया की "छोटी बहन" के रूप में बन गई।. वर्ष 2011 में उन्होंने "होल्ड माई हैंड" नाम से गीत भी लिखा। वह गीत टेलीविजन शृंखला द ग्रेटेस्ट लव के लिए लिखा गया था। ईयू का तीसरा स्टूडियो एल्बम मॉडर्न टाइम्स (2013) अधिक परिपक्व संगीत शैली में आया जिससे उनकी छवि को समाज के सामने और अधिक निखार दिया।
राष्ट्रीय जीन बैंक, नई दिल्ली
राष्ट्रीय जीन बैंक केन्द्रीय औषधीय एवं सगंध पौधा संस्थान लखनऊ द्वारा नई दिल्ली में १९९६ से स्थापित स्थापित एवं अनुरक्षित है। इसमें औषधीय एवं सगंध पौधों हेतु (एनजीबीमैप) वनस्पति हर्बेरियम, संरक्षणशाला, जीन बैंकिंग, पौध सत्व एवं रसायनों का संग्रह सम्मिलित है, यह सुविधा वैज्ञानिक तथा औद्योगिक अनुसंधान परिषद एवं जैव प्रौद्योगिकी विभाग, भारत सरकार द्वारा पोषित है।
पृष्ठभूमि
वैविध्यपूर्ण पादप भौगोलिक क्षेत्रों तथा विविध कृषि जलवायु क्षेत्रों एवं सम्पन्न सांस्कृतिक तथा पारम्परिक ज्ञान की विरासत के कारण भारतवर्ष औषधीय एवं सगंध पौधों की सम्पदा से एक सम्पन्न राष्ट्र है। अनेक भारतीय चिकित्सार पद्धतियों-आयुर्वेद, यूनानी एवं सिद्ध पद्धतियों में, लगभग 1000 पौधों का प्रयोग स्वास्थ्य के लिये किया जाता रहा है। इनमें से लगभग 100 पौधे जिनकों अन्तर्राष्ट्रीय स्तर पर आधुनिक औषधियों तथा सौन्दर्य प्रसाधनों के निर्माण हेतु प्रयुक्त किया जाता है। इन 100 पौधों में से लगभग 50 पौधे भारतीय मूल के पौधे है। इन पौधों से प्राप्त क्रियाशील जैविक अणुओं तथा पौधों के नवीन उपयोग के कारण यह आवश्यक हो गया है कि इन पादप आनुवांशिक संसाधनों की वनस्पतिक विविधता का संरक्षण किया जाय।
मनोवोद्भिक विकास, जनसंख्या विस्फोट, शहरीकरण तथा औद्योगिकीकरण से वातावरणीय रासायनिक संरचना में निरंतर परिवर्तन हो रहा है जिसके कारण वानस्पतिक जैव विविधता पर प्रतिकूल प्रभाव पड़ रहा है। साथ ही साथ पौधों से प्राप्त हर्बल औषधियों एवं सौन्दर्य प्रसाधनों के उत्पादों के प्रति बढ़ती रूचि के कारण अर्न्तराष्ट्रीय स्तर पर औषधियों एवं सगंध पौधों की मांग में निरन्तर वृद्धि हो रही है जिससे औषधीय एवं सगंध पौधों की प्राकृतिक अवस्था पर अनावश्यक दबाव बढ़वा जा रहा है।
अत: वानस्पतिक विविधता का संरक्षण अतिआवश्यक है। वानस्पितिक विविधता को संरक्षित करने की अनेक विधियाँ है जिनमें से सबसे प्रभावशाली तरीका है कि पौघों को उनके पारिस्थितिकी में प्राकृतिक रूप में उगने दिया जाय तथा उनके प्राकृतिक स्थल पर ही उनका रख रखाव करते हुए उनका संरक्षण किया जाय-इस विधि से संरक्षित पौधों में उनकी आनुवांशिक शुद्धता बनी रहती है, परन्तु इस विधि द्वारा पौधों का तेजी से संरक्षण व्यवहारिक नहीं हो पा रहा है, अत: आनुवांशिक विविधता का संरक्षण प्रकृति से दूर वानस्पतिक उद्यानों, वन-वृक्षों तथा जैव प्रक्षेत्रों में करना होगा। इन पौधों की पहचान, रासायनिक तथा जैविक अभिलक्षण, पादप प्रजनन तथा जैव प्रौद्योगिकी की सहायता से आनुवांशिक सुधार इन उपयोगी पौधों का अनुवांशिक पौध संरक्षण प्रक्षेत्रों, बीज ऊतक तथा डीएनए बैंकों में भी किया जा सकता है। इन सभी बिन्दुओं को ध्यान में रखते हुये जी-15 देशों के समूह ने 1991 में केराकस में हुई संगोष्ठी में यह निर्णय किया कि औषधीय एवं सगंध पौधों के संरक्षण हेतु जीन बैंकों की स्थापना किया जाना चाहिए। जिसके फलस्वरूप भारत सरकार ने तीन जीन बैंकों की स्थापना जैवप्रौद्योगिकी विभाग के अन्तर्गत किया है।
उद्देश्य
•	विभिन्न श्रोतों से जर्मप्लास्म को एकत्रित करके औषधीय एवं सगंध पौधों की विभिन्नताओं का एक सजीव बैंक विकसित करना। •	रासायनिक यौगिकों (सक्रिय घटक) का एकत्रीकरण / पृथक्करण करके उनका संग्रहण। •	एक उचित एवं तीव्र विश्लेषण विधि को विकसित करना जिससे औषधीय एवं सगंध पौधों की जांच एवं मूल्यांकन हो सके। •	औषधीय एवं सगंध पौध सामग्री की प्रमाणिकता के लिए फिंगर प्रिंट क्रोमेटोग्राफ विकसित करना। •	औषधीय एवं सगंध पौधों की जैविक सक्रियता की जांच जीवाणुओं, कीटों तथा पशुओं की सेल लाइनों का प्रयोग करते हुए करना।
अन्तर्राष्ट्रीय पर्यावरण प्रत्ययपत्र
जैविक हर्बल एवं सगंध उत्पादों को उत्पादित करने के लिए सीमैप द्वारा पर्यावरणीय अनुकूल प्रयासों को अन्तर्राष्ट्रीय स्तर पर इकोसर्ट एस ए, जो अन्तर्राष्ट्रीय जैविक प्रमाणन संस्था है, द्वारा प्रमाणित किया गया। इकोसर्ट ने केन्द्रीय औषधीय एवं सगंध पौधा संस्थान (सीमैप) लखनऊ में जैविक कृषि एवं पौधों तथा उत्पादों के प्रसंस्करण के लिये प्रत्ययपत्र प्रदान किया है। उल्लेखनीय है कि यहां के पर्यावरण को रासायनिक उर्वरकों एवं कीटनाशियों के प्रयोग से अत्याधिक हानि होती है जिसका प्रभाव मानव स्वास्थ्य पर भी पड़ता है। सीमैप द्वारा किये जा रहे शोध में जैविक खेती शोध एवं प्रमुख कार्य है और सीमैप में न केवल पर्यावरणीय अनुकूल कृषि प्रौद्योगिकियाँ विकसित की है बल्कि इन्हें अपने तथा किसानों के खेतों में भी प्रदर्शित किया है।
सुखोई एसयू-15
सुखोई एसयू-15 (Sukhoi Su-15) (नाटो रिपोर्टिंग नाम: फ्लैगन) सोवियत संघ द्वारा विकसित एक दो जेट वाला सुपरसोनिक इंटरसेप्टर विमान था। इसने 1965 में सेवा में प्रवेश किया और 1990 के दशक तक फ्रंट लाइन विमानो मे से एक रहा। सुखोई एसयू-15 को सुखोई एसयू-11 और सुखोई एसयू-9 की जगह लेने के लिए बनाया गया था।
विकास
अंत मे, लंबी दूरी की सामरिक लड़ाई के लिए रूसी वायु सेना की आवश्यकता को पूरा करने के लिए बेहतर इंजन और वायुगतिकी के साथ उन्नत सुखोई एसयू-15 के लिए कई सुखोई ओकेबी ने कई प्रस्ताव भेजे। लेकिन को खारिज कर दिया गया था। क्यूकी मिकोयान मिग-23 रूसी वायु सेना मे पहले से ही वे सभी आवश्यकता को पूरा करता था।
संचालन इतिहास
सोवियत संघ के पतन के बाद, सुखोई एसयू-15 यूरोप में पारंपरिक सशस्त्र बलों पर संधि का पालन करने के लिए 1993 में नई रूसी वायु सेना से सुखोई एसयू-15 सेवानिवृत्त हो गया। इन्हे सेवानिवृत्त करने का दूसरा उद्देशे इंका पुराना होना भी था। क्यूकी उस समय तक काफी आधुनिक इंटरसेप्टर विमान भी आ गए थे। लेकिन कुछ आपातकालीन उपयोग के लिए आरक्षित भंडारण में हैं। यूक्रेन में, अंतिम सुखोई एसयू-15एस (क्रमटोर्स्क और बेल्बेक में) को 1996 में उपयोग से वापस ले लिया गया।
एक सुखोई एसयू-15 द्वारा यूरी गगारिन के मिग-15 द्वारा एक करीबी सुपरसोनिक फ्लाई ने गागरिन की मृत्यु 1968 में की थी। कंप्यूटर मॉडल दिखाते हैं कि सुखोई एसयू-15 मिग विमान के कुछ ही मीटर दूर से गुजरा था।
विधि आयोग
विधि संबंधी विषयों पर महत्वपूर्ण सुझाव देने के लिए राज्य (राष्ट्र) आवश्यकतानुसार आयोग नियुक्त कर देते हैं; इन्हें विधि आयोग (Law Commission, लॉ कमीशन) कहते हैं। इनका कार्य विधि में सुधार करना, अर्थात किसी न्यायप्रणाली में कानूनों की स्थिति की समीक्षा करना तथा कानूनों में परिवर्तन/परिवधन सुझाना है।
कढन्नी गाँव, डुमरिया (गया)
कढन्नी डुमरिया, गया, बिहार स्थित एक गाँव है।
उपजाति (जीवविज्ञान)
जीववैज्ञानिक वर्गीकरण में उपजाति (Subspecies) किसी जाति की दो या उस से अधिक आबादियों को कहा जाता है जो एक दूसरे से रूप-रंग में पृथक दिखें, अर्थात उन्हें आसानी से पहचाना जा सके। कई जातियों की कोई उपजाति नहीं होती, यानि उसके सभी सदस्य स्पष्टता से सामान आकृति व रूप रखते हैं।
गंगा एक्शन प्लान
अप्रैल १९८५ में गंगा एक्शन प्लान की शुरुआत हुई और बीस सालों में इस पर १२०० करोड़ रुपये खर्च हुए। इस योजना की बदौलत गंगा के किनारे बसे शहरों और कारख़ानों में गंदे और जहरीले पानी को साफ़ करने के प्लांट लगाए गए। इनसे गंगा के पानी में थोड़ा सुधार ज़रूर हुआ लेकिन गंगा में गंदगी का गिरना बदस्तूर जारी रहा। अंत में यह समझा गया कि गंगा एक्शन प्लान असफल हो गाया। इस प्लान की सबसे बड़ी ख़ामी शायद ये थी कि उसमें गंगा के बहाव को बढ़ाने पर कोई ध्यान नहीं दिया गया। गंगा में ग्लेशियरों और झरनों से आने वाले पानी को तो कानपुर से पहले ही नहरों में निकाल लिया जाता है। ज़मीन का पानी गंगा की धारा बनाए रखता था लेकिन नंगे पहाड़ों से कट कर आने वाली मिट्टी ने गंगा की गहराई कम करके अब इस स्रोत को भी बंद कर दिया है। बनारस के 'स्वच्छ गंगा अभियान' के संचालक प्रोफ़ेसर वीरभद्र मिश्र इस बारे में चिंतित हैं और बताते हैं कि गंगा पर कितना दबाव है। उन्होंने कहा कि गंगा दुनिया की एकमात्र नदी है जिस पर चालीस करोड़ लोगों का अस्तित्व निर्भर है। इसलिए उस पर दबाव भी ज़्यादा है। लेकिन विशेषज्ञ मानते हैं कि गंगा को बचाने के लिए सबसे पहले हिमालय के ग्लेशियरों को बचाना होगा।
भारतीय चन्द्रयान अभियान
भारतीय चंद्र अन्वेषण कार्यक्रम जिसे चंद्रयान कार्यक्रम के रूप में भी जाना जाता है। चंद्रयान कार्यक्रम, (इसरो) द्वारा बाह्य अंतरिक्ष मिशन की एक श्रृंखला है। इस कार्यक्रम में चंद्रमा के लिये कक्षीयान और भविष्य चंद्र लैंडर और रोवर क को शामिल किया गया।
कार्यक्रम संरचना
चंद्रयान (भारतीय चंद्र अन्वेषण कार्यक्रम) कार्यक्रम एक बहु मिशन कार्यक्रम है। तथा अब तक केवल एक ही कक्षीयान इसरो के पीएसएलवी रॉकेट का उपयोग चंद्रमा के लिए भेजा गया। तथा दूसरा अंतरिक्ष यान चंद्रयान-२ को जुलाई 2019 में भूस्थिर उपग्रह प्रक्षेपण यान संस्करण 3 रॉकेट का उपयोग प्रक्षेपण के लिए तैयार किया जा रहा है।
चरण 1: कक्षीय मिशन
पहले चरण में प्रथम चांद्र कक्षीयान का शुभारम्भ शामिल किया गया।
चरण 2: लैंडर/रोवर
दूसरे चरण की तैयारी की जा रही है। जिसमे चंद्रमा पर लैंडिंग करने में सक्षम अंतरिक्ष यान को शामिल किया जायेगा। तथा चंद्रमा की सतह पर रोबोट रोवर तैनात किये जाएंगे।
इन्हें भी देखें
May aap ka sada abhari rhuga ki aap mere desh ke liye bahut kuchh soch rhehay may duniya kuye bhi kahuga ki hamara isro i love india
ऊना
ऊना (Una) भारत के हिमाचल प्रदेश राज्य के ऊना ज़िले में स्थित एक नगर है। यह ज़िले का मुख्यालय भी है।
विवरण
ऊना ज़िला पंजाब के होशियारपुर तथा रूपनगर जिलों के साथ सीमाएं बाटँता है तथा हिमाचल प्रदेश के हमीरपुर, कागँड़ा तथा बिलासपुर के साथ इसकी सीमाएं लगती हैं। ऊना जिला की पाँच तहसीलें हैं - अम्ब , बंगाणा , ऊना , घनारी तथा हरोली।
संस्कृति
ऊना जिले की मुख्य भाषाएं पहाड़ी तथा हिन्दी हैं। पंजाब के साथ सीमा होने से कुछ क्षेत्रों में पंजाबी भी बोली जाती हैं।
कृषि
हिमाचल प्रदेश के बाकी जिलों की तरह ऊना जिला के लोग भी कृषि पर ही निर्भर करते हैं तथा कृषि ही सीधा लोगों को रोजगार प्रदान करती है।
खनिज संपदा
ऊना की खड्डों व नालों में सिलिका रेत पाई जाती है। ऊना जिला के पलकवा, हरोली, बाथड़ी खड्डों में चमकदार पत्थर व रेत पाई जाती है। यह भवन निर्माण, पुल, बांध और सड़कें बनाने में प्रयुक्त होती है।
नौरंगपुर, सांरगढ मण्डल
नौरंगपुर, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
ऑपेरा मिनी
ऑपेरा मिनी ऑपेरा सॉफ्टवेयर का मोबाइल फोन के लिए जावा आधारित मुफ्त वेब ब्राउजर है। यह काफी हल्का-फुल्का एवं छोटे आकार का बेहतरीन ब्राउजर है। मोबाइल फोन पर हिन्दी साइटें एवं चिट्ठे पढ़ने के लिए यह सर्वश्रेष्ठ ब्राउजर है। इसका नवीनतम संस्करण ५ है।
ऑपेरा मिनी इंस्टाल करना
दो तरीके हैं:- पहला तरीका अधिक सुविधाजनक रहता है।
आंशिक हिन्दी समर्थन वाले फोन में ऑपेरा मिनी द्वारा हिन्दी साइटें सही रूप से देखने हेतु ट्रिक:
अब ऑपेरा मिनी में हिन्दी भाषी साइटों को देखा जा सकता है। इस विकल्प का प्रयोग करने पर ऑपेरा मिनी वैबपेज को सर्वर साइड पर प्रोसैस करके हिन्दी (तथा अन्य इण्डिक) टैक्स्ट को इमेज रूप में फोन के ब्राउजर में भेजता है जिससे हिन्दी सही दिखती है। लेकिन एक तो इसमें थोड़ा समय लगता है दूसरा टैक्स्ट को कॉपी-पेस्ट नहीं किया जा सकता। इसलिये यदि आपके स्मार्टफोन में हिन्दी आंशिक रूप से दिखती है (बिखरी हुयी) तो ऑपेरा मोबाइल प्रयोग करें वह हिन्दी सही रूप से दिखाता है। परन्तु यदि फोन में हिन्दी बिलकुल न दिखती हो या फोन केवल जावा सॉफ्टवेयर ही इंस्टाल करता हो तो यही एकमात्र उपाय है।
महेदी हसन
महेदी हसन (जन्म 12 दिसंबर 1994) एक बांग्लादेशी प्रथम श्रेणी के क्रिकेटर हैं जो खुलना डिवीजन के लिए खेलते हैं।
वाईटस्नेक
वाईटस्नेक एक ब्रिटिश रॉक बैंड डेविड कवरडेल के द्वारा बनाया गया है।
विशेषज्ञ की राय
विशेषज्ञ की राय उसी व्यक्ति के द्वारा अभिव्यक्त की जाती है जिसके पास अपने क्षेत्र से जुड़ा विशेष ज्ञान हो। विशेषज्ञ द्वारा राय दिए जाने के बाद उस राय को साधारण व्यक्ति नहीं बदल सकता। विशेषज्ञ को अपने निष्कर्ष साबित करने के लिए वैज्ञानिक मापदंड की आवश्यकता पड़ती है, जिससे वह अपनी बात की सच्चाई साबित कर सकता है। ऐसी प्रमाणित बातों को आधार बनाकर न्यायालय अपना निर्णय किसी के पक्ष में कर सकती है तथा किसी दंडित कर सकता है। न्यायालय ही यह सुनिश्चित करता है की विशेषज्ञ द्वारा दिया गया प्रमाण माननीय है या नहीं। न्यायालय के अलावा विशेषज्ञ के फैसले पर उसी क्षेत्र के विशेषज्ञ ही माननीय रूप से भिन्न मत व्यक्त कर सकते हैं।
सुनील खान
श्री सुनील खान भारत के चौदहवीं लोकसभा में सांसद हैं एवं पश्चिम बंगाल के दुर्गापुर लोकसभा क्षेत्र का प्रतिनिधित्व करते हैं।
हाइपोक्सिया
हाइपोक्सिया वह स्थिति है जिसमे शरीर या शरीर के अंग को ऊतक स्तर पर पर्याप्त ऑक्सीजन नही मील पाती है। हालांकि हाइपोक्सिया अक्सर एक रोग की स्थिति है, धमनी ऑक्सीजन सांद्रता में बदलाव सामान्य शरीर विज्ञान का हिस्सा हो सकता है। जैसे की: हाइपोवेंटिलेशन प्रशिक्षण या ज़ोरदार शारीरिक व्यायाम से भी हाइपोक्सिया की स्थिति बन सकती है। हाइपोक्सिया, हाइपोजेमिया और एनोजेमिया से अलग होता है। हाइपोक्सिया ऑक्सीजन की कमी को या आपूर्ति न हो पाने को कहा जाता है परन्तु हाइपोजेमिया और एनोजेमिया ऑक्सीजन की शुन्य स्थिति को खा जाता है, जिसमे शारीर को न मात्र में ऑक्सीजन मिलती है। हाइपोक्सिया नवजात शिशु में अपरिपक्व जन्म की एक गंभीर स्थिति है। इसका मुख्य कारण यह है कि मानव भ्रूण के गर्भावस्था के दौरान फेफडों का दुसरे अंगो के बाद विकसित होना। फेफड़ों की सहायता करने के लिए पूरे शरीर में ऑक्सीजन युक्त रक्त वितरित की जाती है जिसके लिए हाइपोक्सिया के जोखिम शिशुओं को अक्सर इनक्यूबेटर के अंदर रखा जाता है जो की निरंतर सकारात्मक एयरवे प्रेशर प्रदान करने में सक्षम होता है।
सतनाम संघेड़ा
सतनाम संघेरा (जन्म 1976) पंजाबी मूल के एक ब्रिटिश पत्रकार और सबसे ज्यादा बिकने वाले लेखक हैं।
प्रारंभिक जीवन और शिक्षा
सतनाम संघेरा का जन्म 1976 में वॉल्वरहैम्प्टन में भारतीय पंजाबी माता-पिता के घर हुआ था उनके माता-पिता 1968 में भारत से यूके चले गए थे उनकी परवरिश एक पंजाबी लड़के की सी थी। बह  वॉल्वरहैम्प्टन ग्रामर स्कूल में  पढ़ा और 1998 में अंग्रेजी भाषा और साहित्य में प्रथम श्रेणी की डिग्री के साथ क्राइस्ट कॉलेज, कैम्ब्रिज से स्नातक की उपाधि प्राप्त की
लेन्धा, सांरगढ मण्डल
लेन्धा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
अशरफ
एक भारतीय उपनाम।
उधमपुर रेलवे स्टेशन
उधमपुर रेलवे स्टेशन (UHP) भारतीय रेल का एक रेलवे स्टेशन है। यह उधमपुर शहर में स्थित है। इसकी ऊंचाई 662 मी. है।
सातवां नीतीश कुमार मंत्रालय
सातवां नीतीश कुमार मंत्रालय बिहार विधान सभा में बिहार के मुख्यमंत्री नीतीश कुमार की अध्यक्षता में एक मंत्रिपरिषद था।
पथरौला, भनोली तहसील
पथरौला, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अल्मोड़ा का इतिहास
अल्मोड़ा, भारत के उत्तराखंड राज्य में स्थित एक नगर है। यह अल्मोड़ा जिले का प्रशासनिक मुख्यालय भी है। इस नगर को राजा कल्याण चंद ने १५६८ में स्थापित किया था। महाभारत (८ वीं और ९वीं शताब्दी ईसा पूर्व) के समय से ही यहां की पहाड़ियों और आसपास के क्षेत्रों में मानव बस्तियों के विवरण मिलते हैं। अल्मोड़ा, कुमाऊँ राज्य पर शासन करने वाले चंदवंशीय राजाओं की राजधानी थी।
पौराणिक सन्दर्भ
स्कन्दपुराण के मानसखंड में कहा गया है कि कौशिकी (कोशी) और शाल्मली (सुयाल) नदियों के बीच में एक पावन पर्वत स्थित है। यह पर्वत और कोई पर्वत न होकर अल्मोड़ा नगर का पर्वत है। यह कहा जाता है कि इस पर्वत पर विष्णु का निवास था। कुछ विद्वानों का यह भी मानना है कि विष्णु का कूर्मावतार इसी पर्वत पर हुआ था।
एक कथा के अनुसार यह कहा जाता है कि अल्मोड़ा की कौशिका देवी ने शुंभ और निशुंभ नामक दानवों को इसी क्षेत्र में मारा था। कहानियाँ अनेक हैं, परन्तु एक बात पूर्णत: सत्य है कि प्राचनी युग से ही इस स्थान का धार्मिक, भौगोलिक और ऐतिहासिक महत्त्व रहा है।
प्राचीन इतिहास
स्थानीय परंपरा के अनुसार, तिवारी अल्मोड़ा के सबसे पहले निवासियों में थे, जो कटारमल के सूर्य मंदिर में बर्तनों की सफाई के लिए रोज़ एक प्रकार की वनस्पति की आपूर्ति करते थे। प्राचीन ग्रंथों, जैसे विष्णु पुराण और स्कन्दपुराण में इस क्षेत्र में मानव बस्तियों के होने का वर्णन है। शक, नाग, किराट, खस और हुन जातियों को इस क्षेत्र की सबसे प्राचीन जनजातियों के रूप में श्रेय दिया जाता है।
हस्तिनापुर शाही परिवार के कौरव और पांडव मैदानी इलाकों के अगले महत्वपूर्ण राजकुमार थे, जिन्होंने इन हिस्सों पर विजय प्राप्त कर इन्हें प्रभावित किया। महाभारत युद्ध के बाद, यहां हस्तिनापुर के राजाओं का शासन कुछ समय तक बना रहा, हालांकि उनका अधिकार नाममात्र से अधिक नहीं था। वास्तविक शासक स्थानीय ही थे, जिनमें से कुनिंदा (या कुलिंडा) प्रमुख थे। खस अन्य प्राचीन लोग थे, जो प्रारंभिक आर्यन लोगों से संबंधित थे और उन दिनों व्यापक रूप से बिखरे हुए थे। उन्होंने ही इस क्षेत्र को खसदेश या खसमंडल का नाम दिया।
प्राचीन अल्मोड़ा कस्बा, अपनी स्थापना से पहले कत्यूरी राजा बैचल्देव के अधीन था। उस राजा ने अपनी धरती का एक बड़ा भाग एक गुजराती ब्राह्मण श्री चांद तिवारी को दान दे दिया। कत्यूरी राजाओं के समय में इसे राजपुर कहा जाता था। 'राजपुर' नाम का बहुत सी प्राचीन ताँबे की प्लेटों पर भी उल्लेख मिला है।
अल्मोड़ा में चंदों के आगमन से पहले दो राजा नगर के दोनों छोरों पर स्थित दो किलों में रहते थे। नगर के दक्षिण में खागमरा नामक किला था, जिसमें कत्यूरी राजा बैचल्देव उर्फ बैजलदेव का महल था। कत्यूरी राजाओं ने इस किले को नवीं शताब्दी में बनवाया था। राजा बैचल्देव का शासन बारामण्डल के कुछ इलाके तक ही था। वहीं नगर के उत्तर-पश्चिम में, एक पर्वत के अंत में, रेयलाकोट का किला था, जो कि पूर्वकाल में रेयला समुदाय के एक राजा का महल था। कहा जाता है कि इस महल में स्फटिक के खंभे फिट थे। अाज भी इस किले के खंडहर विद्यमान् हैं। रेयलाओं के वंशज अल्मोड़ा में चंदों के आने तक उपस्थित थे।
स्थापना से १७ वीं शताब्दी तक
कीर्ति चंद ने बारहमण्डल पर हमला किया और अपने राज्य में शामिल कर लिया। जब राजा भीष्म चंद ने खागमरा के किले के पास नई राजधानी की नींव रखी, तो उन्होंने शुरू में इसे आलमनगर नाम दिया था, हालांकि यह नाम लोकप्रिय नहीं हो सका। उनकी मृत्यु पर उनके पुत्र कल्याण चंद द्वारा १५६८ में अल्मोड़ा कस्बे की स्थापना की गई। अल्मोड़ा नगर के मध्य में मल्लाताल नाम का एक दूसरा किला भी है। इसे राजा रूद्र चंद ने सन् १५६३ ई. में बनवाया था। अदालत और शाही खजाने यहां स्थित थे। कोलमती पर्वत में अल्मोड़ा के उत्तर में चंद राजाओं का शस्त्रागार था।
राजा रूद्र चंद ने अल्मोड़ा में ही संस्कृत के अध्ययन के लिए सुविधाएं प्रदान करवाई थी। उनके पुत्र लक्ष्मी चंद ने अल्मोड़ा में महादेव का मंदिर बनाया और इसका नाम लक्ष्मेश्वर रखा। बाज बहादुर चंद ने पिंडर घाटी में स्थित बन्धन गढ़ और लोहाबा पर हमला किया और जुनेगढ़ पर कब्जा करने में सफल रहे। अपनी जीत मनाने के लिए, उन्होंने वहां के मंदिर से नंददेवी की मूर्ति ली और इसे अल्मोड़ा के पुराने किले में स्थित एक मंदिर में स्थापित किया। १६८८ में, राजा उद्योत चंद ने गढ़वाल और डोटी पर अपनी जीत को चिन्हित करने के लिए अल्मोड़ा में कई मंदिरों की स्थापना की, जिनमें त्रिपुर सुंदरी, उद्योत चंदेश्वर और परबतेश्वर शामिल थे। अल्मोड़ा में गणेश मंदिर के पुनर्निर्माण का श्रेय राजा ज्ञान चंद को दिया जाता है।
१८ वीं शताब्दी
१७४४ में, रोहिल्ला नेता अली मोहम्मद खान ने इस इलाके में एक सेना को भेजा और भीमताल के रास्ते से अल्मोड़ा में प्रवेश किया। चन्द सेना उनका विरोध नहीं कर पाई, क्योंकि तत्कालीन शासक कल्याण चंद, कमजोर और अप्रभावी थे। रोहिल्लाओं ने अल्मोड़ा पर कब्जा कर लिया, और सात महीनों तक वहां ही रहे। इस समय में उन्होंने राज्य के बहुत से मंदिरों को नुकसान भी पहुंचाया। हालांकि अंततः क्षेत्र के कठोर मौसम से तंग आकर, और तीन लाख रुपए के हर्जाने के भुगतान पर, रोहिल्ला वापस अपनी राजधानी बरेली लौट गये।
१७९१ में, नेपाल के गोरखाओं ने काली नदी के पश्चिम की ओर अपने राज्य का विस्तार करने के लिये अल्मोड़ा पर आक्रमण किया, और उस पर आसानी से कब्जा कर लिया। फलस्वरूप कुमाऊं साम्राज्य का अंत हो गया और राजधानी के तौर पर अल्मोड़ा का महत्तव समाप्त हो गया। गोरखा शासन चौबीस साल तक चला था। गोरखाओं ने काली से अलकनंदा तक सड़क का निर्माण किया था। यह सड़क अल्मोड़ा होते हुए ही काली से श्रीनगर तक पहुंचती थी। गोरखा शासन के समय अल्मोड़ा में लगभग १००० घर थे, और यह कुमाऊं क्षेत्र का सबसे बड़ा नगर था।
१९ वीं शताब्दी
१८०० के बाद से तराई के ब्रिटिश क्षेत्र में उनकी बार-बार घुसपैठ के कारण, भारत के गवर्नर-जनरल लॉर्ड मोइरा ने दिसंबर १८१४ में अल्मोड़ा पर हमला करने का फैसला किया जो एंग्लो-गोरखा युद्ध की शुरुआत का प्रतीक था। गोरखा सेना ने सितोली के किले से अंग्रेजों के खिलाफ मोर्चा संभाला। २६ अप्रैल को कर्नल निकोलस द्वारा भारी तोपें दागे जाने के बाद, गोरखाओं द्वारा आत्मसमर्पण के लिए निष्कर्ष निकाला गया। २७ अप्रैल १८१५ को अंग्रेज अल्मोड़ा पर कब्जे के कारण, पूरे कुमाऊं को अपने वर्चस्व के अधीन ले आये थे। ३० अप्रैल १८१५ को गोरखाओं ने सामान बांधा और समझौते की शर्तों के अनुसार झूलाघाट के रास्ते से डोटी चले गये। श्री गार्डनर ने ३ मई १८१५ को एक घोषणा जारी की कि कुमाऊं को ब्रिटिश साम्राज्य से जोड़ा जा चुका है। ३ मई १८१५ को ही गवर्नर-जनरल के आदेश से ई गार्डनर को कुमाऊं का आयुक्त और गवर्नर-जनरल का एजेंट नियुक्त किया गया। बाद में १८१६ में गोरखाओं ने सुगौली संधि पर हस्ताक्षर किए, जिसके अनुसार नेपाल ने उन सभी प्रदेशों को वापस सौंप दिया जो कि गोरखाओं ने कब्जा कर लिया था। युद्ध के बाद, अल्मोड़ा के लाल मंडी किले का नाम 'फोर्ट मोइरा' रखा गया था।
श्री ट्रेल लिखते हैं कि १८२१ में, अल्मोड़ा में ७४२ घर थे, जिनमें ९३६९ पुरुष, ११७८ महिलाएं और ९६८ बच्चे रहते थे, और कुल जनसंख्या ३५०५ थी। अल्मोड़ा पर विजय प्राप्ति के बाद, १८३९ तक अंग्रेजी सेना के सैनिक और अधिकारी हवलबाग में रहते थे। बाद में सेना के कार्यालयों को अल्मोड़ा स्थानांतरित किया गया और सेना को लोहाघाट और पिथौरागढ़ में तैनात कर दिया गया। इस सेना को ही बाद में कुमाऊं बटालियन कहा जाने लगा। १८४६ में इसे वापस लालमांडी के किले में स्थानांतरित कर दिया गया, जहां यह रानीखेत छावनी बनने तक तैनात रही।
अल्मोड़ा में कुष्ठ रोगियों के लिये इलाज की व्यवस्था श्री रामसे द्वारा की गई थी। १८०४ में श्री रामसे ने सरकार की अनुमति के साथ हवलबाग में कुष्ठ रोगियों को स्थान दिया था। १८३६ के बाद से ही उन्होंने शहर में आए कुष्ठ रोगियों को भोजन और कपड़े वितरित करना शुरू कर दिया था। १८४० में २० लोगों की क्षमता वाला कॉटेज गणेशगैर में बनाया गया था। १८४८ में, वर्तमान अस्पताल के पास, एक इमारत का अधिग्रहण किया गया और १८५१ में इस अस्पताल के प्रभारी फरहर बुडन को रखा गया। तब इसमें ३१ कोढ़ी थे। १८५४ में ए.यू. मिशनरी ने इस अस्पताल की सदस्यता उठाई, और वर्तमान स्थान को अधिग्रहित कर वहां एक लेपर-हाउस की स्थापना की।
गाजी सोहेल
गाज़ी सोहेल (जन्म 13 अगस्त 1979) एक बांग्लादेशी क्रिकेट अंपायर है।
अल्मोड़ा का इतिहास
१९ वीं शताब्दी
१८३७ में स्थापित अल्मोड़ा का पुलिस स्टेशन पहाड़ियों में सबसे पुराना है। यह अनुमान है कि यहां जेल की स्थापना १८२२-२३ में हुई थी। १८४४ में अल्मोड़ा में एक मिशन स्कूल खोला गया था जो १८७१ में रामसे कॉलेज में परिवर्तित हुआ था, लेकिन फिर, उसे वापस एक हाई स्कूल में परिवर्तित किया गया। यह पहला स्कूल है, जिसने अल्मोड़ा में अंग्रेजी शिक्षा शुरू की। वर्ष १८५१ में जिक्र बोर्ड स्थापित किया गया था। १८६४ में अल्मोड़ा नगर पालिका का गठन किया गया। जिक्र बोर्ड में पहले सरकार द्वारा सदस्यों को नियुक्त किया जाता था। चुनाव की व्यवस्था १८९८ में शुरू की गई थी, और पहला चुनाव १८९९ में हुआ था। जिक्र बोर्ड का पहला गैर-सरकारी अध्यक्ष १९११ में चुना गया था।
अल्मोड़ा में सबसे पहले प्रेस खोलने और अख़बार प्रकाशित करने का श्रेय पंडित बुद्बिबल्लभ पंत को दिया जाता है। १८७१ में उन्होंने एक बहस क्लब खोला। बाद में श्री पंत ने यहां एक प्रेस खोला और एक साप्ताहिक पत्रिका अल्मोड़ा अखबार भी प्रकाशित किया। पहले वह खुद इसे संपादित करते थे, लेकिन बाद में यह काम मुन्शी सदनंद सानवाल ने संभाला। अल्मोड़ा अखबार इस प्रांत की सबसे पुरानी हिंदी साप्ताहिक थी। १८९३-९४ में बाबू देवीदस ने 'कुमाऊं प्रिंटिंग प्रेस' खोला, जिसने 'कुर्मांचल समाचार' नामक साप्ताहिक प्रकाशित किया। कुमाऊँ प्रिंटिंग से एक अन्य साप्ताहिक, 'कुर्मांचल मित्र' भी प्रकाशित हुआ करता था, लेकिन कुछ समय बाद इसे रोक दिया गया था।
२० वीं शताब्दी
१९१३ में श्री बद्री दत्त पाण्डेय ने अल्मोड़ा अखबार का संपादन अपने हाथों में ले किया। उसने ही इसे राष्ट्रीय रंग दिया, जिससे इसने बहुत प्रगति की। अल्मोड़ा अखबार के ग्राहकों की संख्या ५०-६० से बढ़कर १५०० हो गई थी, लेकिन १९१७ में इसे बंद कर दिया गया। १९१८ में ही बद्री दत्त पाण्डेय ने अपने दोस्तों की मदद से देशभक्त नामक प्रेस खोला, और उसमें से एक पत्रिका, शक्ति प्रकाशित की, जो एक राष्ट्रीय पत्रिका थी। शक्ति की नीतियों पर नाखुश होने के कारण कुछ साझेदारों ने अपना शेयर वापस ले लिया और १९१९ में सोमबारी प्रेस खोला, जिसमें से कुछ समय के लिए ज्योति नामक एक पत्रिका प्रकाशित हुई।
अल्मोड़ा के एसएसजे कैम्पस में स्थित भूगोल विभाग १९५५ में स्थापित कुमाऊं विश्वविद्यालय के सबसे पुराने विभागों में से एक है। अल्मोड़ा कॉलेज पहले आगरा विश्वविद्यालय से संबद्ध डिग्री कॉलेज हुआ करता था। १९७३ में नैनीताल में कुमाऊं विश्वविद्यालय की स्थापना के साथ ही, यह कुमाऊं विश्वविद्यालय का घटक महाविद्यालय बन गया और १९९४ में इसे विश्वविद्यालय के कैंपस का दर्जा दे दिया गया।
२१ वीं शताब्दी
९ नवंबर २००० को उत्तराखंड राज्य की स्थापना पर, अल्मोड़ा नए राज्य का एक हिस्सा बन गया। ६ सितम्बर २०१६ को यहां उत्तराखण्ड आवासीय विश्वविद्यालय की स्थापना हुई, और फिर अप्रैल २०१७ में अल्मोड़ा में ही स्थित उदय शंकर राष्ट्रीय संगीत नाट्य अकादमी और स्व. जगत सिंह बिष्ट राजकीय होटल मैनेजमेंट संस्थान को आवासीय विवि के अधीन कर दिया गया।
केन्द्रीय औषधीय एवं सगंध पौधा संस्थान
केन्द्रीय औषधीय एव सगंध पौधा संस्थान (सीमैप) एक बहुआयामी राष्ट्रीय प्रयोगशाला है जो औषधीय एवं सगंध पौधों के क्षेत्र में शोध, विकास एवं प्रचार-प्रसार का कार्य कर रही है। यह संस्थान अपने चार संसाधन केन्दों एवं ज्ञान केन्द्रों के माध्यम से भारत के विभिन्न कृषि जलवायु क्षेत्रों में कार्यरत है। यह लखनऊ में स्थापित है।
इसका लक्ष्य है: बेहतर स्वास्थ्य एवं जीवन के लिए हरित प्रौद्योगिकियों में उत्कृष्टता॥
इसका दृष्टिकोण है: औषधीय एवं सगंध पौधों पर नवीनतम वैज्ञानिक शोध एवं व्यापार का सशक्तिकरण जिससे हरित प्रौद्योगिकी पर आधारित उत्कृष्ट जीवन शैली के क्षेत्र में भारत विश्व का अग्रतम राष्ट्र बन सके।
ऐशबाग़ रेलवे स्टेशन
ऐशबाग़ रेलवे स्टेशन भारतीय रेल का एक रेलवे स्टेशन है। यह लखनऊ शहर में स्थित है। इसकी ऊंचाई मी. है।
देखें
[ यहां]
पंडित रविशंकर शुक्ल विश्वविद्यालय
विश्वविद्यालय का कुलचिन्ह
पं रविशंकर शुक्ल विश्वविद्यालय के कुलचिह्न के मध्य भाग में रायपुर जिले में स्थित राजिम के विख्यात राजीवलोचन मंदिर का संपूर्ण शिखर है जो छत्तीसगढ़ (प्राचीन दक्षिण कोसल) की वैभवपूर्ण सांस्कृतिक धरोहर को द्योतित करता है।
उगता हुआ सूर्य वेदांती विचारधारा की प्रजापति-विद्या तथा संवत्सर-विद्या के उत्कृष्ट ज्ञान का प्रतीक है। शिखर के दोनों ओर तरंगित रेखाओं का अंकन छत्तीसगढ़ की गंगा-महानदी (प्राचीन चित्रोत्पला) का प्रतीकात्मक चित्रण है।
शिखर के निम्नार्ध भाग में बाईं और दाईं ओर अर्धवृत्ताकार रूप में फैली हुई गेहूं और धान की बालियां कृषि को छत्तीसगढ़वासियों के आर्थिक जीवन का आधार सिद्ध करती हैं तथा उनसे इस क्षेत्र की सभ्यता का ग्राम्य प्रकृति का होना प्रकट होता है। ये सभी प्रतीक एक बड़े वृत से घिरे हुए हैं, जो भूमंडल का चिन्ह है। इस वृत में विश्वविद्यालय का नाम नागरी और रोमन वर्णों में लिखा हुआ है, जो बाई से दाई ओर बढ़ता हुआ केंद्रीय वृत्त को चारों ओर से घेरे हुए है।
बड़ा वृत पंखाकृति के कोनों वाले एक अर्धवृत्ताकार पादपीठ पर आधारित है। इस पादपीठ की अभिरचना हंस की प्रतीकात्मक अभिव्यक्ति है, जो भारतीय चिंतन में उत्कृष्ट ज्ञान के लिए प्रयुक्त होता है। इस पर विश्वविद्यालय की आदर्शोक्ति नागरी वर्णों में अभिलिखत है, जिसका चयन ऋग्वेद के अग्निसूक्त से किया गया है।
यह उक्ति है “अग्ने नय सुपथा राये”, जिसका अनुवाद इस प्रकार है - “हे अग्नि! हमें अच्छे मार्ग से समृद्धि की ओर ले चलो।”
दीक्षांत समारोह
पं रविशंकर शुक्ल विश्वविद्यालय का २१वां दीक्षांत समारोह २१ फरवरी २०१५ को आयोजित किया गया। समारोह में मुख्य अतिथि नेशनल रिसर्च प्रोफेसर, स्कूल अॉफ केमेस्ट्री, हैदराबाद विश्वविद्यालय प्रो. गोवर्धन मेहता थे। अध्यक्षता छत्तीसगढ़ के राज्यपाल बलरामजी दास टंडन ने की। समारोह में डॉक्टर ऑफ फिलासफी और वर्ष २०१३-१४ में प्रथम श्रेणी से उर्त्तीण प्रावीण्य सूची में शामिल छात्रों को स्वर्ण पदक प्रदान किया गया।
बाहरी कड़ियाँ
पं॰ रविशंकर शुक्ल विश्वविद्यालय का आधिकारिक जालस्थल
पं॰ रविशंकर शुक्ल विश्वविद्यालय की विवरण पत्रिका (२०१५-१६)
बीरचंद महतो
श्री बीरचंद महतो भारत के चौदहवीं लोकसभा में फारवर्ड ब्लाक के सांसद हैं एवं संसद में पश्चिम बंगाल के पुरुलिया लोकसभा क्षेत्र का प्रतिनिधित्व करते हैं।
जलतरंग
जल तरंग एक मधुर ताल वाद्य है जो भारतीय उपमहाद्वीप से निकलता है। इसमें पानी से भरे सिरेमिक या धातु के कटोरे होते हैं। कटोरे को प्रत्येक हाथ में एक, बीटर से किनारे से मारकर बजाया जाता है।
इतिहास
जलतरंग का सबसे पहला उल्लेख 'वात्स्यायन के कामसूत्र' में मिलता है, जो पानी से भरे संगीत पर बजता है। जल-तरंग भी मध्ययुगीन संगीत पारिजात पाठ, जो घन-वाद्य के तहत इस उपकरण में वर्गीकृत में उल्लेख किया गया था, उपकरणों, जिसमें ध्वनि एक सतह हड़ताली, हिलाना इडियोफोन भी कहा जाता है द्वारा निर्मित है।) संगीतसार पाठ मानता है 22 कप एक पूरा होने के लिए जल तरंग और 15 कप औसत दर्जे की स्थिति में से एक है। विभिन्न आकारों के कप, कांस्य या चीनी मिट्टी के बरतन से बने होते हैं। जल-तरंग को मध्यकाल में जल-यंत्र भी कहा जाता था, और कृष्ण पंथ के कवियों (जिन्हें अष्टछाप कवि भी कहा जाता है) ने इस वाद्य का उल्लेख किया है।
प्रेम वत्स
प्रेम वत्स (जन्म १९५०, हैदराबाद, भारत) टोरण्टो, ओण्टारियो में स्थित फ़ैयरफ़ैक्स फ़ाइनेंशियल होल्डिंग्स के संस्थापक, अध्यक्ष और मुख्य कार्यकारी अधिकारी हैं। उन्हें निवेश की सफल अवधि के दौरान से कनाडा के वॉरेन बफ़ेट के नाम से जाना जाता है। उन्हें जनवरी 2020 में भारत के चौथे सबसे बड़े नागरिक पुरस्कार, पद्म श्री से सम्मानित किया गया।
श्रुतलेखन सॉफ्टवेयर
श्रुतलेखन सॉफ्टवेयर एक ऐसा सॉफ्टवेयर होता है जो कि श्रुतलेखन द्वारा वाक को पाठ में बदलता है अर्थात कम्प्यूटर पर माइक में बोले गई ध्वनि को टैक्स्ट रूप में बदलता है। इसे स्पीट टू टैक्स्ट सॉफ्टवेयर भी कहते हैं। यह स्पीच रिकॉग्नीशन तकनीक पर कार्य करता है।
अंग्रेजी श्रुतलेखन सॉफ्टवेयर
अंग्रेजी के लिए ड्रैगन नैचुरली स्पीकिंग नामक प्रसिद्ध श्रुतलेखन सॉफ्टवेयर है। इसके अतिरिक्त यह सुविधा ऑफिस ऍक्सपी, ऑफिस २००३ में उपलब्ध है। नई विंडोज़ विस्ता तथा विंडोज़ ७ में यह सुविधा अन्तर्निमित है।
हिन्दी श्रुतलेखन सॉफ्टवेयर
एक अन्य हिन्दी एऍसआर नामक प्रोग्राम सोर्सफोज.नेट पर विकास के चरण में है।
ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।
टुमरसिंधा, सांरगढ मण्डल
टुमरसिंधा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
जीजा माधवन हरिसिंह
जीजा हरि सिंह (जन्म 8 जनवरी 1951) कर्नाटक की पहली महिला (भारतीय पुलिस सेवा) आईपीएस अधिकारी है। 2011 में पुलिस महानिदेशक (DGP) के रूप में सेवानिवृत्त होने से पहले वह 36 वर्षों तक सेवा में रही।
जीवनी
जीजा माधवन का जन्म 8 जनवरी 1951 (आयु 69) त्रिवेंद्रम, केरल, भारत मे हुआ। डॉ. जीजा हरि सिंह ने त्रिवेंद्रम में होली एंजल्स कॉन्वेंट में स्कूली शिक्षा शुरू की ओर उसके बाद उन्होंने कई अन्य विद्यालय मे भी शिक्षा प्राप्त की जीन मे श्रीक्यारम में सरकारी विद्यालय और पलक्कड़ में सामील है। उन्होंने अपना स्नातक और स्नातकोत्तर विश्वविद्यालय महाविद्यालय से अंग्रेजी साहित्य में किया। अपनी स्नातकोत्तर करते समय उन्होंने रचनात्मक लेखन का शौक विकसित किया और पत्रकारिता में स्नातकोत्तर डिप्लोमा भी हासिल किया। 1975 में भारतीय पुलिस सेवा में शामिल होने के बाद भी, उन्होंने भारत और विदेश में कई प्रशिक्षण कार्यक्रमों में अपनी शिक्षा जारी रखी। उन्होंने मैसूर विश्वविद्यालय से समाजशास्त्र में एक और एमए की डिग्री भी प्राप्त की। उन्होंने अपनी विशेष रुचि, महिला सशक्तीकरण, कर्नाटक राज्य में पुलिस में भर्ती महिलाओं का सामाजिक-आर्थिक अध्ययन करने से लेकर पुलिस कॉन्स्टेबल से लेकर डीएसपी तक के विकास के अध्ययन में पीएचडी पर काम किया।
जीजा माधवन ने सिविल सेवा परीक्षा उत्तीर्ण की और वर्ष 1975 में भारतीय पुलिस सेवा (IPS) को चुना। उस समय पुलिस बल में शामिल होना एक महिला के लिए कोई विकल्प नहीं था, किरण बेदी उस समय प्रशिक्षण में थीं।
जीजा माधवन हरिसिंह द्वारा मैसूर विश्वविद्यालय के "अंतर्गत महिला पुलिस में प्रवेश स्तर के संवर्गों" का अध्ययन, कर्नाटक में शीर्षक लिंग के साथ अनुसंधान अध्ययन, शोधगंगा में प्रकाशित किया गया है।
जीजा माधवन हरिसिंह कला में योगदान के लिए इंदिरा प्रियदर्शिनी राष्ट्रीय पुरस्कार के प्राप्तकर्ता है। जीजा हरिसिंह ख्याति के एक कलाकार हैं जिन्होंने वाशिंगटन, वोलोंगॉन्ग और नई दिल्ली में एकल प्रदर्शन किए हैं। उनके काम को लंदन, वियना, बर्लिन, जकार्ता आदि में भी प्रदर्शित किया गया है।
जीजा माधवन हरिसिंह अमृता शेरगिल पुनरीक्षित परियोजना की अंतर्राष्ट्रीय प्रदर्शनियों के लिए भारतीय सांस्कृतिक संबंध परिषद (ICCR) द्वारा चुनी गई जो पचास भारतीय महिला कलाकारों में से एक थीं। जीजा वर्तमान में निदेशक संस्थान, बैंगलोर चैप्टर के अध्यक्ष हैं और भारतीय कला को बढ़ावा देने वाले कला मंत्रा फाउंडेशन के मानद अध्यक्ष है।
बोमन ईरानी
प्रारंभिक जीवन
बोमन ईरानी का जन्म १९५९ में मुंबई, महाराष्ट्र में हुआ था। वह मुन्ना भाई एम बी बी एस में डॉक्टर अस्थाना की भूमिका से लोकप्रिय हुए, जिसके लिए उन्हें फिल्मफेयर द्वारा सर्वश्रेष्ठ हास्य अभिनेता के लिए नामांकित किया गया था।
भारतीय मिडिया और पक्षपात
मीडिया-पक्षपात और भारतीय मीडिया का समीकरण पश्चिम जैसा नहीं रहा है। आज़ादी से पहले पूरा भारतीय मीडिया दो ध्रुवों में बँटा हुआ था। अंग्रेज़ी के सभी बड़े अख़बार खुल कर औपनिवेशिक शासन का समर्थन करते थे और भारतीय भाषाओं का मीडिया बिना किसी अपवाद के राष्ट्रीय आंदोलन के पक्ष में खड़ा हुआ था। इसे ‘पक्षपात’ और ‘पक्षधरता’ के बीच किये जा सकने वाले फ़र्क की मिसाल समझा जा सकता है। 1947 में पंद्रह अगस्त को सत्ता-हस्तांतरण होते ही अंग्रेज़ी मीडिया रातों-रात राष्ट्रीय मीडिया में बदल गया। इसके बाद कमोबेश अस्सी के दशक के अंत तक भारत के सामाजिक-राजनीतिक आधुनिकीकरण और वैकासिक अर्थशास्त्र पर आधारित मिश्रित अर्थनीतियों के मॉडल का रास्ता साफ़ करने के लिए बनी राष्ट्रीय सहमति में मीडिया के सभी पहलुओं ने अपने-अपने तरह से योगदान किया। नब्बे के दशक में मंदिर, मण्डल और बाज़ार की उदीयमान ताकतों के इर्द-गिर्द भारतीय राजनीति और समाज में नये ध्रुवीकरण हुए जिन्होंने उस राष्ट्रीय सहमति को भंग कर दिया। मीडिया के विभिन्न हिस्से कभी पक्षधरता और कभी पक्षपात का रवैया अपनाते हुए समय-समय पर इन शक्तियों का समर्थन और विरोध करने लगे। आज स्थिति यह है कि भारतीय मीडिया लगभग बिना किसी अपवाद के आर्थिक सुधारों और भूमण्डलीकरण का पक्ष ले रहा है। मीडिया ने इसे नयी राष्ट्रीय सहमति के रूप में ग्रहण कर लिया है।
सन्दर्भ
1. स्टीव फ़लर (2007), ‘मास मीडिया’, द नॉलेज बुक, एकुमन, स्टॉक्सफ़ील्ड.
3. डेल जैकिट (2006), जर्नलिस्टिकि इथिक्स : मॉरल रिस्पांसिबिलिटी इन द मीडिया, प्रेंटिस हाल.
बुकमार्कलेट्
बुकमार्कलेट् (bookmarklet) किसी ब्राउजर (जैसे फायरफॉक्स) में स्थित बुकमार्क है जो ब्राउजर की कार्यक्षमता को विस्तार देने के लिए प्रयुक्त होता है। बुकमार्कलेट् में जावास्क्रिप्ट कोड होता है। उदाहरण के लिए, एक बुकमार्कलेट् ऐसा बनाया जा सकता है जो किसी वेबपेज पर कुछ टेक्स्ट चुनने के बाद बुकमार्कलेट को क्लिक करने पर किसी खोजी इंजन का उपयोग करते हुए खोज करने के बाद खोज के परिणाम प्रस्तुत करे।
उदाहरण
नीचे एक बुकमार्कलेट् का जावास्क्रिप्ट कोड दिया हुआ है। इस बुकमार्कलेट् की सहायता से किसी चुने हुए शब्द को हिन्दी विक्षनरी (Hindi Wiktionary) पर खोजा जा सकता है। किन्तु यदि कुछ भी चुने बिना इस बुकमार्कलेट् को क्लिक कर दिया जाय तो यह सर्च बक्सा प्रस्तुत करता है जिसमें वांछित शब्द भरकर हिन्दी विक्षनरी में खोजा जा सकता है।
इसी प्रकार निम्नलिखित बुकमार्कलेट् कोड (जावास्क्रिप्ट कोड) अंग्रेजी विकिपीडिया पर खोजने के लिए प्रयोग किया जा सकता है:
बाप नम्बरी बेटा दस नम्बरी
संक्षेप
चोर और ठग रमन (कादर ख़ान) अपने बेटे प्रसाद (शक्ति कपूर) को अपने कदमों पे चलाता है। उसके द्वारा ठगे गए लोगों और पुलिस से दूर भागते हुए वह उमरगांव में पहुँचता। वहाँ उसकी बीमार बहन गायत्री सिंह अपने मृत पति और ईमानदार सीमा शुल्क अधिकारी प्रताप के साथ रहती थीं। रमन स्थिति का लाभ उठाता है और अपनी बहन को पागलखाने में छोड़ता है, अपने भतीजे रवि को एक ट्रेन में छोड़ देता है, संपत्ति बेचता है, और अधिक धन और संपत्ति एकत्रित करने के एक सफर पर चलता है।
कबीसा गाँव, डुमरिया (गया)
कबीसा डुमरिया, गया, बिहार स्थित एक गाँव है।
मुख्तार अली
मुक्तर अली (जन्म 10 अक्टूबर 1989) एक बांग्लादेशी क्रिकेटर हैं।
लेन्धाहरा, सांरगढ मण्डल
लेन्धाहरा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
राम शंकर कठेरिया
'''डॉ. रामशंकर कठेरिया''' एक भारतीय राजनीतिज्ञ तथा वर्तमान में राष्ट्रीय अनुसूचित जाति आयोग के अध्यक्ष हैं। वे भारत की सत्रहवीं लोकसभा के सांसद हैं। २०१९ के चुनावों में वे उत्तर प्रदेश की इटावा लोक सभा निर्वाचन क्षेत्र सीट से भारतीय जनता पार्टी के टिकट पर चुनाव लड़कर निर्वाचित हुए इससे पूर्व 2009 और 2014 में आगरा से सांसद रह चुके हैं।
बाहरी कड़िया
टोरेंट कंपनी के अधिकारी से मारपीट का मामला के कारण आगरा के एमपी एमएलए कोर्ट ने शनिवार को 2 साल के कारावास और 50000 जमाने की सजा सुनाई है। यह खबर 5 अगस्त 2023 की है।
ओस्मानाबाद रेलवे स्टेशन
ओस्मानाबाद रेलवे स्टेशन (USD) भारतीय रेल का एक रेलवे स्टेशन है। यह ओस्मानाबाद शहर में स्थित है। इसकी ऊंचाई मी. है।
देखें
यहां
ओखा रेलवे स्टेशन
ओखा रेलवे स्टेशन भारतीय रेल का एक रेलवे स्टेशन है। यह ओखा शहर में स्थित है। द्वारिका से २९ कि॰मी॰ दूर स्थित इस छोटे से समुद्रतटीय नगर की ऊंचाई समुद्रत से मात्र 5 मी. है। इससे कुछ दूर समुद्र में एक टापू पर बेट द्वारिका नामक बस्ती है। माना जाता है कि यही पौराणिक द्वारिका नगरी थी। तटवर्ती समुद्र में भी खोजकर्ताओं को इस जनविश्वास की पुष्टि योग्य प्रमाण मिले है। देश के अन्य भागों को जोड़ने के लिये भारतीय रेल द्वारा ओखा रेलवे स्टेशन से लम्बी दूरी की कई रेलगाड़ियाँ चलाई जाती हैं।
इन्हें भी देखें
यहां
मैदा
मैदा भारतीय उपमहाद्वीप का एक सफेद आटा है, जिसे गेहूँ से बनाया जाता है। बिना किसी चोकर के बारीक पिसा हुआ, परिष्कृत और प्रक्षालित, यह बारीकी से केक के आटे जैसा दिखता है। मैदा का उपयोग फ़ास्ट फ़ूड, पेस्ट्री, ब्रेड, कई प्रकार की मिठाइयाँ और पारंपरिक फ़्लैट ब्रेड बनाने के लिए बड़े पैमाने पर किया जाता है। उपयोगों की इस विस्तृत विविधता के कारण, इसे कभी-कभी "सभी उद्देश्य वाले आटे" के रूप में लेबल और विपणन किया जाता है, हालाँकि यह सभी उद्देश्य वाले आटे से अलग होता है।
परांठा
परांठा भारतीय रोटी का विशिष्ट रूप है। प्रतिदिन के उत्तरी भारतीय उपमहाद्वीपीय कलेवे में सबसे लोकप्रिय पदार्थ यदि कोई है तो वह परांठा ही है। इसे बनाने की जितनी विधियां हैं वैसे ही हिन्दी में इसके कई रूप प्रचलित हैं जैसे पराठा, परौठा, परावठा, परांठा और परांवठा। उत्तर से दक्षिण और पूर्व से पश्चिम तक यह भारतीय रसोई का भाग है और नित्य सवेरे तवे पर सेंके जाते परांठे की लुभावनी सुुुगन्ध भूख बढ़ा देती है। हां स्वास्थ्य की दृष्टि से ये अवश्य वसा से भरपूर होने के कारण सीमित मात्रा में ही उपभोग किये जाने चाहिये।
परांठा लगभग रोटी के जैसे ही बनाया जाता है, अंतर केवल इसकी सिंकाई का है। रोटी को जहां तवे पर सेंकने के उपरांत सीधे आंच पर ही फुलाया जाता है वहीं परांठा केवल तवे पर ही सेंका जाता है। रोटी को बनाने के उपरांत ऊपर से शुद्ध घी लगाया जा सकता है, वहीं परांठे को तवे पर सेंकते समय ही घी व तेल लगा कर सेंका जाता है। भरवां परांठा बनाने के लिए आटा व मैदा मल कर उसकी लोई बेल कर उसमें भरावन भरें, फिर उसे बेल कर तवे पर सेंकें। इसे समताप मिलता रहे इसके लिए इसे ऊपर से निरन्तर घुमा-फिरा कर सेंका जाता है। फुलके के जैसे परांठे की दोनो पर्तें नहीं फूलतीं अपितु अकेेली ऊपरी परत ही फूलती है।
भारत पर्यन्त और विदेशों में भी ये बहुत प्रचलित हैं। दक्षिण भारत में केरल का परांठा प्रसिद्ध है। इसको वहां प्रोट्टा कहते हैं। इसमें अत्यधिक चिकनाई के साथ ढेरों पर्तें होती हैं। परांठे को भारतीय लोग मलेशिया और मॉरीशस तक ले गये, जहां आज इसे फराटा और सिंगापुर में रोटी कनाई या रोटी प्राटा कहते हैं। म्यांमार में इसे पलाता कहते हैं। ट्रिनिडाड एवं टोबैगो में ये अत्यधिक पतले और बहुत बड़े होते हैं और बस्सप-शट कहलाते हैं।
शब्द व्युत्पत्ति
परांठा शब्द बना है उपरि+आवर्त से। उपरि अर्थात 'ऊपर का' और आवर्त अर्थात 'चारों ओर घुमाना'। इसका क्रम कुछ यूं रहा उपरि + आवर्त > उपरावटा > परांवठा > परांठा। वैसे सीधे शब्दों में पर्त वाले आटा का व्यंजन = पर्त+आटा= पराटा=परांठा।
मुख्य प्रकार
भारतीय रसोई में बहुत ढंग के परांठे बनते हैं। सबसे सरल तो सादा परांठा ही होता है। सादे परांठे के भी कई प्रकार होते हैं, जैसे गोल परांठा, तिकोना परांठा, चौकोर परांठा। दुपर्ती परांठा अथवा बहुपर्ती परांठा। सादे के उपरांत भरवां परांठे आते हैं। इनमें सर्वाधिक लोकप्रिय है आलू का परांठा। बहुत सी गृहिणियां वर्ष भर ऋतु- अनुसार शाक-भाजियों और अन्य पदार्थो (जैैसे- दाल, छेेेना, सत्तू आदि) से भरवां परांठें बनाती हैं। रसोइयों की प्रयोगधर्मिता से परांठों की विविधता निरन्तर बढ़ती ही रही है। इस प्रकार से परांठों में मुख्य प्रकार हैं:-
इन्हें भी देखें
https://pranavrecipesofficial.blogspot.com/2022/11/paratha-recipe-in-hindi-pranav-recipes.html
एकोनाइट
अकोनाइट या अतीस एक प्रसिद्ध वनौषधि है, जो सामान्यतः विषैले स्वभाव की होती है, किंतु नियमित मात्रा में सेवन करने से इसके औषधीय गुण प्रकट होतें हैं। यूनाइटेड किंगडम में आकोनीटुम नापेल्लुस मान्य औषधि है। यह जाति तो भारत में नहीं होती, किंतु इसके वंश की अन्य जातियां पाई जाती हैं जो उतनी ही उपयोगी हैं। इनमें से दो का वर्णन नीचे किया गया है।
अतीस, अतिविष
पहले प्रकार का वैज्ञानिक नाम है आकोनीटुम हेटेरोफील्लुम Aconitum heterophyllum Wall., कश्मीरी-अतीस, अतिविष, पोदिस यह एक छोटा सा पौधा है जो उत्तर पश्चिम हिमालय में 2,000 से 4,000 मी॰ ऊँचाई वाले क्षेत्रों में पाया जाता है। अतीस के बीज ज्वर एवं ज्वर के बाद दुर्बलता दूर करने के लिए उपयोगी बताये जाते हैं। अतीस में बलवर्धक गुण तो अवश्य हैं, किंतु ज्वरनाशक के रूप में इसकी मान्यता अधिक नहीं है। यह अतिसार व पेचिश में भी उपयोगी है।
बनबलनाग
इसका वैज्ञानिक नाम है आकोनीटुम कासमांथुम Aconitum chasmanthum Stapf
यह पौधा भी उसी क्षेत्र में पाया जाता है जहाँ अतीस होता है। यद्यपि इस पौधे के प्रकंदों में ब्रिटेन वाले अकोनाइट से उपयोगी तत्वों की मात्रा लगभग दस गुना अधिक होती है, फिर भी उनकी क्षमता उतनी नहीं होती। ब्रिटेन वाली जाति के स्थान पर बनबलनाग प्रयोग करने के लिए उपयुक्त बताया जाता है।
विक्रम संवत २०६६
विक्रम संवत २०६६, विक्रम संवत के अनुसार २०६६वाँ वर्ष है, ग्रीगेरियन कैलेंडर के अनुसार यह २७ मार्च २००७ ई को प्रारम्भ हुआ।
पेप्सी ऑस्ट्रल-एशिया कप 1993-94
1994 ऑस्ट्रल-एशिया कप 13 से 22 अप्रैल, 1994 के बीच संयुक्त अरब अमीरात के शारजाह में आयोजित एक क्रिकेट टूर्नामेंट था। छह राष्ट्रीय टीमों ने भाग लिया: ऑस्ट्रेलिया, भारत, न्यूजीलैंड, पाकिस्तान, श्रीलंका और संयुक्त अरब अमीरात।
टीमों को तीन के दो समूहों में विभाजित किया गया था, जिन्होंने एक-दूसरे को खेला, राउंड रॉबिन, प्रत्येक समूह के विजेता और उपविजेता के साथ सेमी-फ़ाइनल में प्रगति की।
फाइनल में भारत को हराकर पाकिस्तान ने टूर्नामेंट जीता। ऑस्ट्रेलिया और न्यूजीलैंड सेमीफाइनल में पहुंच गए, जबकि श्रीलंका और संयुक्त अरब अमीरात पहले दौर में बाहर हो गए। टूर्नामेंट पेप्सी द्वारा प्रायोजित किया गया था।
चित्रलेखा (सिंहासन बत्तीसी)
यह सिंहासन बत्तीसी की दूसरी पुत्रि थी। उसके द्वारा सुनायी गई कथा इस प्रकार है।
एक दिन राजा विक्रमादित्य शिकार खेलते-खेलते एक ऊँचे पहाड़ पर आए। वहाँ उन्होंने देखा एक साधु तपस्या कर रहा है। साधु की तपस्या में विघ्न नहीं पड़े यह सोचकर वे उसे श्रद्धापूर्वक प्रणाम करके लौटने लगे। उनके मुड़ते ही साधु ने आवाज़ दी और उन्हें रुकने को कहा। विक्रमादित्य रुक गए और साधु ने उनसे प्रसन्न होकर उन्हें एक फल दिया। उसने कहा- "जो भी इस फल को खाएगा तेजस्वी और यशस्वी पुत्र प्राप्त करेगा।" फल प्राप्त कर जब वे लौट रहे थे, तो उनकी नज़र एक तेज़ी से दौड़ती महिला पर पड़ी। दौड़ते-दौड़ते एक कुँए के पास आई और छलांग लगाने को उद्यत हुई। विक्रम ने उसे थाम लिया और इस प्रकार आत्महत्या करने का कारण जानना चाहा। महिला ने बताया कि उसकी कई लड़कियाँ हैं पर पुत्र एक भी नहीं। चूँकि हर बार लड़की ही जनती है, इसलिए उसका पति उससे नाराज है और गाली-गलौज तथा मार-पीट करता है। वह इस दुर्दशा से तंग होकर आत्महत्या करने जा रही थी। राजा विक्रमादित्य ने साधु वाला फल उसे दे दिया तथा आश्वासन दिया कि अगर उसका पति फल खाएगा, तो इस बार उसे पुत्र ही होगा। कुछ दिन बीत गए।
एक दिन एक ब्राह्मण विक्रम के पास आया और उसने वही फल उसे भेट किया। विक्रम स्री की चरित्रहीनता से बहुत दुखी हुए। ब्राह्मण को विदा करने के बाद वे फल लेकर अपनी पत्नी के पास आए और उसे वह फल दे दिया। विक्रम की पत्नी भी चरित्रहीन थी और नगर के कोतवाल से प्रेम करती थी। उसने वह फल नगर कोतवाल को दिया ताकि उसके घर यशस्वी पुत्र जन्म ले। नगर कोतवाल एक वेश्या के प्रेम में पागल था और उसने वह फल उस वेश्या को दे दिया। वेश्या ने सोचा कि वेश्या का पुत्र लाख यशस्वी हो तो भी उसे सामाजिक प्रतिष्ठा नहीं प्राप्त हो सकती है। उसने काफी सोचने के बाद यह निष्कर्ष निकाला कि इस फल को खाने का असली अधिकारी राजा विक्रमादित्य ही है। उसका पुत्र उसी की तरह योग्य और सामध्र्यवान होगा तो प्रजा की देख-रेख अच्छी तरहा होगी और सभी खुश रहेगे। यही सोचकर उसने विक्रमादित्य को वह फल भेंट कर दिया। फल को देखकर विक्रमादित्य ठगे-से रह गए। उन्होंने पड़ताल कराई तो नगर कोतवाल और रानी के अवैध सम्बन्ध का पता चल गया। वे इतने दुखी और खिन्न हो गए कि राज्य को ज्यों का त्यों छोड़कर वन चले गए और कठिन तपस्या करने लगे।
चूँकि विक्रमादित्य देवताओं और मनुष्यों को समान रूप से प्रिय थे, देवराज इन्द्र ने उनकी अनुपस्थिति में राज्य की रक्षा के लिए एक शक्तिशाली देव भेज दिया। वह देव नृपविहीन राज्य की बड़ी मुस्तैदी से रक्षा तथा पहरेदारी करने लगा। कुछ दिनों के बाद विक्रमादित्य का मन अपनी प्रजा को देखने को करने लगा। जब उन्होंने अपने राज्य में प्रवेश करने की चेष्टा की तो देव सामने आ खड़ा हुआ। उसे अपनी वास्तविक पहचान देने के लिए विक्रम ने उससे युद्ध किया और पराजित किया। पराजित देव मान गया कि उसे हराने वाले विक्रमादित्य ही हैं और उसने उन्हें बताया कि उनका एक पिछले जन्म का शत्रु यहाँ आ पहुँचा है और सिद्धि कर रहा है। वह उन्हें खत्म करने का हर सम्भव प्रयास करेगा।
यदि विक्रम ने उसका वध कर दिया तो लम्बे समय तक वे निर्विघ्न राज्य करेंगे। योगी के बारे में सब कुछ बताकर उस देव ने राजा से अनुमति ली और चला गया। विक्रम की चरित्रहीन पत्नी तब तक ग्लानि से विष खाकर मर चुकी थी। विक्रम ने आकर अपना राजपाट सम्भाल लिया और राज्य का सभी काम सुचारुपूर्वक चलने लगा। कुछ दिनों के बाद उनके दरबार में वह योगी आ पहुँचा। उसने विक्रम को एक ऐसा फल दिया जिसे काटने पर एक कीमती लाल निकला। पारितोषिक के बदले उसने विक्रम से उनकी सहायता की कामना की। विक्रम सहर्ष तैयार हो गए और उसके साथ चल पड़े। वे दोनों श्मशान पहुँचे तो योगी ने बताया कि एक पेड़ पर बेताल लटक रहा है और एक सिद्धि के लिए उसे बेताल की आवश्यकता है। उसने विक्रम से अनुरोध किया कि वे बेताल को उतार कर उसके पास ले आएँ।
विक्रम उस पेड़ से बेताल को उतार कर कंधे पर लादकर लाने की कोशिश करने लगे। बेताल बार-बार उनकी असावधानी का फायदा उठा कर उड़ जाता और पेड़ पर लटक जाता। ऐसा चौबीस बार हुआ। हर बार बेताल रास्ते में विक्रम को एक कहानी सुनाता। पच्चीसवीं बार बेताल ने विक्रम को बताया कि जिस योगी ने उसे लाने भेजा है वह दुष्ट और धोखेबाज़ है। उसकी तांत्रिक सिद्धी की आज समाप्ति है तथा आज वह विक्रम की बलि दे देगा जब विक्रम देवी के सामने सर झुकाएगा। राजा की बलि से ही उसकी सिद्धि पूरी हो सकती है।
विक्रम को तुरन्त इन्द्र के देव की चेतावनी याद आई। उन्होंने बेताल को धन्यवाद दिया और उसे लादकर योगी के पास आए। योगी उसे देखकर अत्यन्त हर्षित हुआ और विक्रम से देवी के चरणों में सर झुकाने को कहा। विक्रम ने योगी को सर झुकाकर सर झुकाने की विधि बतलाने को कहा। ज्योंहि योगी ने अपना सर देवी चरणों में झुकाया कि विक्रम ने तलवार से उसकी गर्दन काट दी। देवी बलि पाकर प्रसन्न हुईं और उन्होंने विक्रम को दो बेताल सेवक दिए। उन्होंने कहा कि स्मरण करते ही ये दोनों बेताल विक्रम की सेवा में उपस्थित हो जाएँगे। विक्रम देवी का आशिष पाकर आनन्दपूर्वक वापस महल लौटे।
गग्गोमाहल
गग्गोमाहल (Gaggomahal) भारत के पंजाब राज्य के अमृतसर ज़िले में स्थित एक गाँव है।
मंडी, हिमाचल प्रदेश
मंडी (Mandi), जिसका पूर्वनाम मांडव नगर (Mandav Nagar) था और तिब्बती नाम ज़होर (Zahor) है, भारत के हिमाचल प्रदेश राज्य के मंडी ज़िले में स्थित एक नगर है। यह ज़िले का मुख्यालय भी है और ब्यास नदी के किनारे बसा हुआ हिमाचल का एक महत्वपूर्ण धार्मिक व सांस्कृतिक केन्द्र भी है।
विवरण
मंडी ज़िला जनसंख्या में शिमला के बाद यह राज्य का दूसरा सबसे बड़ा जिला है। मंडी नगर राज्य की राजधानी, शिमला, से 145 किलोमीटर (90 मील) उत्तर में स्थित है। यह पर्यटन की दृष्टि से महत्व रखता है और यहाँ आयोजित नवरात्रि मेला प्रसिद्ध है। इसे "वाराणसी ऑफ हिल्स" या "छोटी काशी" या "हिमाचल की काशी" के रूप में जाना जाता है। मंडी के लोगों का गर्व से दावा है कि जबकि बनारस (काशी) केवल 80 मंदिर है, मंडी 81 है। यह कभी मंडी रियासत की राजधानी हुआ करती थी। मंडी नगर की स्थापना अजबर सेन द्वारा सन् 1527 में हुई। मंडी रियासत सन् 1948 तक अस्तित्व में रही। बाद में मुख्य शहर पुरानी मंडी से नई मंडी में स्थानांतरित करा गया।
इसके पश्चिमोत्तर में हिमालय की श्रेणियाँ 1044 मीटर (3425 फुट) की औसत रखती हैं। शहर गर्मियों में सुखद और सर्दियों में ठंडा रहता है। शहर में कई पुराने महल और वास्तुकला के उल्लेखनीय उदाहरण के अवशेष हैं। राजमार्ग मंडी को पठानकोट, मनाली और चंडीगढ़ से जोड़ते हैं। 184.6 किमी (114.7 मील) दूर स्थित चंडीगढ़ निकटतम बड़ा शहर है। दिल्ली यहाँ से 440.9 किमी (273.9 मील) दूर है।
शहर का नाम ऋषि माण्डव पर पड़ा था। मान्यात है कि यहाँ की चट्टाने उनकी तपस्या की गंभीरता के कारण काली हो गई।